Public procurement notice: Contract Award Notice
Published: 2025-12-17
Buyer: Jyväskylän kaupunki
Country: FI
Region: FI1B1
Contract type: Services
Procedure: Negotiated with prior call for competition
CPV classification: 48000000 | 48812000: Financial information systems | 72000000
Estimated value: 1620000 EUR
Award criteria: price, quality

Technical requirements: Hankinta toteutetaan neuvottelumenettelynä, jossa valitut tarjoajat osallistuvat neuvotteluihin Jyväskylän kaupungin taloushallinnon järjestelmäuudistuksen toteuttamisesta. Menettely mahdollistaa ratkaisuvaihtoehtojen tarkentamisen ja toimittajien kanssa käytävän vuoropuhelun ennen lopullisten tarjousten jättämistä. Menettelynä on neuvottelumenettely, koska hankinnan luonteeseen ja monimutkaisuuteen liittyvistä erityisistä syistä ja niihin liittyvien riskien vuoksi ei hankintasopimusta voida tehdä ilman edeltäviä neuvotteluita.

Kilpailutuksen onnistumisen ja neuvottelumenettelyn sujuvuuden vuoksi hankintayksikkö rajaa neuvotteluvaiheeseen otettavien tarjoajien määrän hankintailmoituksessa määriteltyyn. Ilmoitettu määrä takaa hankinnan kokoon ja laatuun nähden riittävä määrän tarjoajia todellisen kilpailun varmistamiseksi. Neuvotteluvaiheeseen valitaan kolme (3) soveltuvaa ehdokasta, jos soveltuvia ehdokkaita ei ole vähemmän. Mikäli soveltuvia ehdokkaita on yli kolme, valitaan neuvotteluihin ehdokkaat, jotka saavat eniten pisteitä vertailussa, joka on kuvattu Liitteessä 2, Osallistumishakemusten vertailu.

 Jos soveltuvia ehdokkaita on enintään yksi (1), varaa hankintayksikkö oikeuden myös keskeyttää hankintamenettely. 

Rinnakkaisten tai vaihtoehtoisten osallistumishakemusten ja tarjousten tekeminen on kielletty. Mikäli ehdokas/tarjoaja jättää rinnakkaisia osallistumishakemuksia tai tarjouksia, hyväksytään niistä vain viimeisin osallistumis- tai tarjouspyynnön mukainen.

Teknisistä syistä hankintayksikön on ollut välttämätöntä valita eForms-tiedoista Menettelyn toiseen vaiheeseen kutsutaan enimmäismäärä ehdokkaita: Ei. Neuvotteluihin kuitenkin kutsutaan enimmäismäärä ehdokkaita. Neuvotteluihin kutsuttavien ehdokkaiden vähimmäismäärä on kolme (3) ja enimmäismäärä on kolme (3).
Jyväskylän kaupunki toteuttaa taloushallinnon järjestelmäuudistuksen, jonka tavoitteena on hankkia pitkäikäinen ja skaalautuva talousjärjestelmäratkaisu Jyväskylän kaupungille ja sen liikelaitoksille. Hankinta toteutetaan neuvottelumenettelyllä, ja sen kohteena on kokonaisratkaisu, joka kattaa kirjanpidon, laskutuksen, reskontrat, raportoinnin, säilytyksen sekä tarvittavat integraatiot ja tietoturvatoiminnot sekä kokonaisuuteen liittyvät palvelut. 

Hankittavan järjestelmän tulee olla:
- Käyttökelpoinen ja ylläpidettävä vähintään 10 vuoden ajan
- Teknisesti ja toiminnallisesti skaalautuva, jotta se voi mukautua taloushallinnon toimintaympäristön muutoksiin
- Sopimuksellisesti joustava, huomioiden järjestelmän taloushallinnon ratkaisujen kehittyminen ja mahdolliset muutostarpeet elinkaaren aikana

Ratkaisun tulee tukea kaupungin ja sen liikelaitosten taloushallintoa, mahdollistaa viranomaisraportointi ja olla yhteensopiva kansallisten standardien (esim. Finvoice, Peppol, VTJ) kanssa. Hankinta sisältää myös järjestelmän käyttöönoton, koulutuksen, tuen ja ylläpidon.

Kattavampi hankinnan kohteen esittely on liitteessä 1 Hankinnan kuvaus ja muissa liitteissä. 

Ehdokkaiden tulee huomata, että yllä oleva kuvaus on alustava ylätason kuvaus eikä se ole eikä muutoinkaan tämä hankintailmoitus itsessään sisällä vähimmäisvaatimuksia. Kaikki vähimmäisvaatimukset, jotka voivat sisältää viittauksia tähän dokumenttiin, on esitetty osana osallistumishakemuspyyntöä. Kaikki hankinnan kohteelle tässä hankinnan vaiheessa asetettavat vähimmäisvaatimukset on kuvattu liitteellä 6. Lopulliset yksityiskohtaiset vähimmäis- ja muut vaatimukset ja ehdot tullaan esittämään valituille tarjoajille lähetettävässä lopullisessa tarjouspyynnössä. 

Tilaaja tekee järjestelmäkokonaisuudesta sopimuksen yhden (1) toimittajan kanssa. Hankintaa ei jaeta osiin, koska hankintayksikön näkemyksen mukaan jakaminen saattaisi rajoittaa kilpailua tai tehdä sopimuksen toteuttamisesta teknisesti liian vaikeaa tai liian kallista, tarve koordinoida osien eri sopimuskumppaneita voisi vakavasti vaarantaa sopimuksen asianmukaisen toteuttamisen sekä hankinnan jakamisesta syntyvä eri osien yhteensopimattomuus tai sen riski. 

Hankinnan ennakoitu kokonaisarvo on 1,62 miljoonaa euroa. Tämä on hankintayksikön sitomaton arvio eikä hankintaan kuulu määräostovelvollisuutta.

Alustavan arvion mukaan varsinainen hankintasopimus tulee olemaan voimassa määräaikaisena kaksi (2) vuotta. Tämän jälkeen sopimus jatkuu toistaiseksi voimassa olevana. Lopullinen irtisanomisaika ja sopimuskausi tullaan määrittämään neuvottelujen aikana eikä hankintayksikkö sitoudu edellä kuvattuun arvioon.
Pisteytettävät vaatimukset eli tarjoajan ratkaisun lopulliset vähimmäisvaatimukset ylittävä lisälaatu (yleinen, tekninen, myyntilaskutukseen ja -reskontraan, ostoreskontraan, kirjanpitoon, projektien talousseurantaan, tukeen ja ylläpitoon, käytettävyyteen tai talouden raportointiin liittyvä)


Number of bids: 0